Kastani tänav

**Kastani tänav** (saksa keeles *Kastanienstraße*, *Kastanienallee*) on tänav Tartus. Tänavale on nime andnud seda kohati palistav kastaniallee.

Tänav on 1,63 kilomeetrit pikk ja kulgeb kagusse. See algab Näituse tänavalt kohast, kust algab ja kulgeb loodesse Taara puiestee. Kastani tänav on Jaan Tõnissoni tänavast Riia tänavani ühesuunaline, samuti (vastassuunas) Võru tänavast Riia tänavani.

Kastani tänav ristub järgmiste tänavatega: J. Tõnissoni tänav (paremalt), Julius Kuperjanovi tänav, Pepleri tänav, Tiigi tänav, Vanemuise tänav, Riia tänav ja Kase tänav (paremalt). Kastani tänav lõpeb Võru tänaval kohas, kust algab Vaba tänav.

## Hoonestus
Kastani tänava alguses, aadressil Kastani 1 asub kunagine saksa üliõpilaskorporatsiooni Neobaltia konvent (Neobaltia hoone), 1904. aastal rajatud juugendstiilis hoone, kus tänapäeval tegutseb Tartu Saksa Kultuuri Instituut. Samas majas asub ka Eesti Goethe Selts.

Tänava kolmest lõigust kaht – Näituse tänavast J. Kuperjanovi tänavani ning Riia tänavast Võru tänavani – ääristavad eelkõige 19. sajandi lõpust ja 20. sajandi algusest pärinevad kahe-kolmekorruselised puitelamud. Iseloomulikud on mitmesugused kaunistused, sealhulgas puitpitsid, tornikesed ning juugendstiilis iluvõred ustel ja varikatustel.

Majas Kastani 9 (krt 7) elas aastail 1963–1970 Juri Lotman.

Julius Kuperjanovi ja Jaan Tõnissoni tänava ristmikul jäävad Kastani tänava äärde Eesti Üliõpilaste Seltsi maja (Jaan Tõnissoni tänav 1), mis Nõukogude ajal kuulus Tartu Ülikoolile, ning Eesti Rahva Muuseumi endine näitusemaja, endine raudteelaste klubi; hoonete fassaadid jäävad vastavalt Tõnissoni ja Kuperjanovi tänava poole.

Kastani 38 asub endine Greifi trükikoja majas. Seal tegutsesid 2010. aastatel algul Eesti Trükimuuseum ja Noor-Eesti Loomekeskus. 2014. aastal liitus Trükimuuseum Paberimuuseumiga ning sama aasta suvel koliti esimeste asukatena üüripinnale Aparaaditehasesse (Kastani 42). 2018. aastal koliti aga aadressile Kastani 48f.

Tartu Aparaaditehas aadressil Kastani 42 oli varem tööstusettevõte, kuid nüüd kasutab selle hooneid samanimeline loomelinnak.

Aadressil Kastani 65 on 1999. aastast naiskorporatsiooni Amicitia konvendikorter. Samas majas tegutses kunagi Tartu Naisselts ning 1900. aastal elas seal lühikest aega Ukraina üks tuntumaid luuletajaid Lesja Ukrainka. 2001. aastal paigaldas Ukraina riik hoonele graniidist mälestustahvli poetessi portreega ning tekstiga eesti ja ukraina keeles.

Kastani tänav 183b asus Tartu Külmhoone, kuhu rajati kaks kortermaja, aga kavandati ka kaubanduskeskust.

1941. aasta septembris viidi vanade Kuperjanovi jalaväepataljoni sõjaväekasarmute piirkonda Kastani tänava lähedal Tartu koonduslaager.


Tartu asv2022-04 img46 Kastani 1.jpg|Saksa Kultuuri Instituudi hoone (Neobaltia hoone), Kastani 1.
Kastani 3 TARTU.jpg|Puitelamu, Kastani 3
Kastani 5 TARTU.jpg|Puitelamu, Kastani 5
Tartu asv2022-04 img45 Kastani 9.jpg|Puitelamu, Kastani 9
Kastani 17, Tartu - 3.jpg|Mitmeid Kastani tänava elamuid ilmestavad samalaadsed puitpitsid kui Kastani 17 hoonet
Kastani 19.JPG|Puitelamu, Kastani 19
Kastani 21 Tartu.jpg|Puitelamu, Kastani 21
Tartu asv2022-04 img43 Kastani 23.jpg|Tornikesega elamu aadressil Kastani 23
Tartu asv2022-04 img42 Kastani 23.jpg|Kastani 23
Tartu asv2022-04 img44 Kastani 25.jpg|Puitelamu, Kastani 25
Kastani 38, Tartu. Trükikoda Greif.jpg|Kastani 38
Kastani_129,_Tartu_-_2.jpg|Puitelamu, Kastani 129


## Galerii

Pilt:Kastani tänav Vanemuise ristmikult Riia tänava poole.JPG|Kastani tänav Vanemuise ristmikult Riia tänava poole
Pilt:Kastani tänav Vanemuise ristmikult põhja poole.JPG|Kastani tänav Vanemuise ristmikult põhja poole
Pilt:Kastani 42, Tartu.jpg|Kastani tänava äärest leiab sildi, mis hoiatab kohaliku kassi eest


## Viited

## Välislingid